b'\n_START_ARTICLE_\nMro\xc5\xbe\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nVe\xc4\x8dino svojega \xc5\xbeivljenja pre\xc5\xbeivi na odprtem morju ali na ledenih plo\xc5\xa1\xc4\x8dah. \xc4\x8ce le-teh ni se povzpne na skalne obale, kjer mro\xc5\xbei le\xc5\xbeijo tesno drug ob drugem, v\xc4\x8dasih celo drug na drugem, \xc4\x8deprav imajo dovolj prostora. Mro\xc5\xbeeve noge so ravne, nizke in spremenjene v plavuti. Po kopnem hodi po \xc5\xa1tirih nogah, v vodi pa zadnje noge uporablja za pogon, sprednje pa za krmiljenje. Pozimi se zaradi debelej\xc5\xa1ega ledu preseli bolj na jug, aprila pa se samice z mladi\xc4\x8di preselijo na sever. \xc4\x8ceprav ima debelo plast ma\xc5\xa1\xc4\x8dobe, vseeno ne morejo pre\xc5\xbeiveti skrajnih temperatur.\n_START_SECTION_\nNa\xc4\x8din prehranjevanja\n_START_PARAGRAPH_\nNajpogosteje jedo \xc5\xa1koljke (velike pokrova\xc4\x8de, sr\xc4\x8danke, klapavice), ki jih najdejo na morskem dnu. Pod vodo lahko ostanejo najve\xc4\x8d 10 minut. Potopijo se lahko najve\xc4\x8d 80 metrov globoko, \xc4\x8deprav najraje ostajajo v plitvi vodi, ker je toplej\xc5\xa1a. Na gobcu imajo zelo ob\xc4\x8dutljive dla\xc4\x8dice, ki jih uporabljajo za lov v kalni vodi. Odkrije lahko celo mehku\xc5\xbece, ki so skriti pod peskom v plitvi vodi in jih izbrskajo z vodnim curkom. Veliki samci so v\xc4\x8dasih agresivni. Takrat napadejo slabotnej\xc5\xa1e tjulnje in jih pojedo.\n_START_SECTION_\nRazmno\xc5\xbeevanje\n_START_PARAGRAPH_\nV \xc4\x8dasu parjenja se zberejo velike \xc4\x8drede mro\xc5\xbeev, med katerimi so samci, samice in tudi mladi\xc4\x8di. Samci se borijo za naklonjenost samic. Po navadi zmaga samec z najdalj\xc5\xa1imi okli. Parijo se pod vodo, brejost traja 15 mesecev, po katerih med aprilom in junijem samica na ledeni plo\xc5\xa1\xc4\x8di skoti enega mladi\xc4\x8da, dolgega 125 centimetrov. Mladi\xc4\x8d se \xc5\xbee po dveh tednih nau\xc4\x8di odli\xc4\x8dno plavati. Samica doji mladi\xc4\x8da najmanj 18 mesecev, \xc4\x8deprav \xc5\xbee po \xc5\xa1estih mesecih je tudi trdo hrano. Mladi\xc4\x8d ostane pri materi 2 leti, po katerih je samica pripravljena na naslednje parjenje, mladi\xc4\x8d pa se priklju\xc4\x8di \xc4\x8dredi mladi\xc4\x8dev.\n_START_SECTION_\nMro\xc5\xbe in \xc4\x8dlovek\n_START_PARAGRAPH_\nEskimi lovijo mro\xc5\xbee, u\xc5\xbeivajo njihovo meso in ma\xc5\xa1\xc4\x8dobo, iz ko\xc5\xbee izdelujejo obla\xc4\x8dila, \xc4\x8dolne in jermene za sanke, iz oklov pa izdelujejo nakit. V\xc4\x8dasih so jih lovili s harpunami na jeklenih vrveh. Eskimi ne ogro\xc5\xbeajo mro\xc5\xbeev, ogro\xc5\xbea ga predvsem gospodarski lov (ko\xc5\xbeo na njegovem vratu uporabljajo za poliranje kovine), ki je mro\xc5\xbea v zadnjih stoletjih skoraj iztrebil. Ogro\xc5\xbea ga tudi mo\xc4\x8dna onesna\xc5\xbeenost morja in razli\xc4\x8dne bolezni. Po\xc4\x8dasno razmno\xc5\xbeevanje omogo\xc4\x8da le zelo po\xc4\x8dasno pove\xc4\x8devanje njihovega stale\xc5\xbea v zadnjih letih.'